

**REPUBLIKA HRVATSKA**

 **BRODSKO – POSAVSKA ŽUPANIJA**

**OPĆINA VELIKA KOPANICA**

**Općinsko vijeće**

KLASA: 024-03/22-01/08

URBROJ: 2178-12-03-22-02

Velika Kopanica, 3. kolovoza 2022. godine.

**Z A P I S N I K**

**s 10. sjednice Općinskog vijeća**

**Općine Velika Kopanica**

Na 10. sjednici Općinskog vijeća Općine Velika Kopanica, održanoj dana 3. kolovoza 2022.g u Općinskoj vijećnici, Vladimira Nazora 1, Velika Kopanica s početkom u 20:00 sati, bilo je prisutno 10 od 13 izabranih Vijećnika Općinskog vijeća Općine Velika Kopanica.

Nazočni vijećnici: Tomislav Jagić, Marina Jularić Ergotić, Ivan Antolović, Krunoslav Zdunić, Maja Crnolatac, Ana Radičević, Blaž Šokčević, Patricija Kurtušić, Ivan Stojanović, Darko Relota.

Odsutni vijećnici: Tomislav Matasović, Robert Matasović, Miroslav Matić

Ostali prisutni: Ivan Meteš – načelnik, Marija Lolić Butorac - zapisničarka

Predsjednik Općinskog vijeća Općine Velika Kopanica (u daljnjem tekstu Predsjednik) – Tomislav Jagić otvorio je sjednicu u 20:00 h i pozdravio sve prisutne te konstatirao kvorum.

DNEVNI RED:

1. Verifikacija Zapisnika s 8. sjednice Općinskog vijeća Općine Velika Kopanica;
2. Verifikacija Zapisnika s 9. sjednice Općinskog vijeća Općine Velika Kopanica;
3. Prijedlog Polugodišnjeg izvješća o izvršenju Proračuna Općine Velika Kopanica za razdoblje od 1.1. do 30.6.2022. godine;
4. Prijedlog Odluke o načinu upravljanja prostorom i dvoranama u vlasništvu Općine Velika Kopanica koje se daju na privremeno ili povremeno korištenje;
5. Prijedlog Odluke o sprječavanju odbacivanja otpada na području Općine Velika Kopanica;
6. Procjena rizika od velikih nesreća na području Općine Velika Kopanica i Prijedlog Odluke o usvajanju Procjene rizika;
7. Razno.

Predsjednik Dnevni red daje na raspravu. Nakon što nije bilo komentara i prijedloga i na glasanje. Dnevni red je usvojen jednoglasno (10 glasova ZA).

**TOČKA 1:** **Verifikacija Zapisnika s 8. sjednice Općinskog vijeća Općine Velika Kopanica;**

Predsjednik otvara 1. točku Dnevnog reda i daje ju na raspravu.

Kako nema nikakvih komentara, pitanja i prijedloga, Predsjednik daje ovu točku Dnevnog reda na glasanje.

Verifikacija Zapisnik sa 8. sjednice Općinskog vijeća Općine Velika Kopanica je javnim glasovanjem usvojena s 9 glasova ZA.

**TOČKA 2: Verifikacija Zapisnika sa 9. sjednice Općinskog vijeća Općine Velika Kopanica;**

Predsjednik otvara 2. točku Dnevnog reda i daje ju na raspravu.

Kako nema nikakvih komentara, pitanja i prijedloga, Predsjednik daje ovu točku Dnevnog reda na glasanje.

Verifikacija Zapisnika sa 9. sjednice Općinskog vijeća Općine Velika Kopanica je javnim glasovanjem usvojena jednoglasno (10 glasova ZA).

**TOČKA 3: Prijedlog Polugodišnjeg izvješća o izvršenju Proračuna Općine Velika Kopanica za razdoblje od 1.1. do 30.6.2022. godine;**

Predsjednik otvara 3. točku Dnevnog reda i daje riječ načelniku. Načelnik u nastavku pozdravlja sve prisutne i ukratko iznosi Polugodišnje izvješće o izvršenju Proračuna Općine Velika Kopanica ističući prihode i rashode, odnosno najvažnije projekte i poslove koji su uspješno financirani i čije je plaćanje zatvoreno u prvoj polovici godine. Ističe jedan od najznačajnijih projekata, a to je izgradnja ceste u Ulici Gorjanci, zatim rekonstrukcija Društvenog doma u Velikoj Kopanici faza2, proljetna deratizacija i dezinsekcija, sanacija divljeg odlagališta u Beravcima. Što se tiče prijavljenih projekata jedan od najznačajnijih je Zaželi faza 3, prijava na natječaj za izgradnju dječjeg vrtića, revitalizacija projekta Slavonije i Baranje – izgradnja ceste u Ulici Vladimira Nazora te projekt za odvojeno prikupljanje otpada. Iz ministarstva regionalnog razvoja i fondova EU za projekt Društvenog doma u Kupini faza 2 odobrena su sredstva u visini 250.000,00kn. Na natječaju iz Ministarstva graditeljstva prijavljen je i projekt izgradnje led rasvjete u Ulici Gorjanci faza2 i dodijeljeno nam je 120.000,00kn.

Kako nema nikakvih komentara, pitanja i prijedloga, Predsjednik daje ovu točku Dnevnog reda na glasanje.

Prijedlog Polugodišnjeg izvješća o izvršenju Proračuna Općine Velika Kopanica za razdoblje od 1.1. do 30.6.2022. godine usvojen je jednoglasno (10 glasova ZA).

**TOČKA 4:** **Prijedlog Odluke o načinu upravljanja prostorom i dvoranama u vlasništvu Općine Velika Kopanica koje se daju na privremeno ili povremeno korištenje;**

Predsjednik otvara 4. točku Dnevnog reda i daje riječ načelniku. Načelnik u nastavku iznosi visine naknada za korištenje prostora i dvorana u vlasništvu Općine Velika Kopanica te ističe kako korištenje mrtvačnica za mještane Općine Velika Kopanica ostaje bez naknade, naknadu će plaćati samo osobe koje nisu s područja Općine Velika Kopanica u iznosu od 500 kn. Vijećnik Blaž Šokčević pita je li taj iznos za sve mrtvačnice ili samo za mrtvačnicu u Velikoj Kopanici. Načelnik potvrđuje da je to samo za mrtvačnicu u Velikoj Kopanici pošto se u njoj nalazi hladnjača, ostale mrtvačnice se iznajmljuju za naknadu u iznosu od 300 kn. U nastavku načelnik pojašnjava iznose naknada za ostale prostorije i dvorane u vlasništvu Općine Velika Kopanica sukladno prijedlogu Odluke. U nastavku Vijećnik Blaž Šokčević postavlja pitanje o mogućnosti sahranjivanja osoba koji nisu mještani Općine Velika Kopanica, a žele se sahraniti na nekom od groblja s područja Općine Velika Kopanica. Pročelnica u nastavku pojašnjava da se takva situacija ne regulira ovom Odlukom nego Odlukom o grobljima.

Kako nema nikakvih pitanja i komentara, Predsjednik daje ovu točku Dnevnog reda na glasanje.

Prijedlog Odluke o načinu upravljanja prostorom i dvoranama u vlasništvu Općine Velika Kopanica koje se daju na privremeno ili povremeno korištenje je usvojen jednoglasno (10 glasova ZA).

**TOČKA 5: Prijedlog Odluke o sprječavanju odbacivanja otpada na području Općine Velika Kopanica;**

Predsjednik otvara 5. točku Dnevnog reda i daje riječ načelniku koji u nastavku pojašnjava kako predstavničko tijelo Općine treba usvojiti ovu Odluku sukladno novom Zakonu o gospodarenju otpadom. U ovoj Odluci navedene su mjere o sprječavanju nepropisnog odbacivanja otpada, način na koji je Općina uspostavila sustav za zaprimanje obavijesti o nepropisanom odbačenom otpadu i mjere koje provodi komunalni redar kao i informativne aktivnosti koje se planiraju provoditi. U nastavku načelnik pojašnjava da ovom Odlukom nisu propisane novčane kazne već samo način na koji će se postupati prilikom nepropisnog odbacivanja otpada. U nastavku Vijećnik Ivan Stojanović konstatira da bez novčanih kazni, ova Odluka nažalost nema smisla. Načelnik pojašnjava da su ovom Odlukom određena samo postupanja u slučajevima nepropisnog odbacivanja otpada.

Kako nema nikakvih pitanja i komentara, Predsjednik daje ovu točku Dnevnog reda na glasanje.

Prijedlog o sprječavanju odbacivanja otpada na području Općine Velika Kopanica usvojen je jednoglasno ( 10 glasova ZA).

**TOČKA 6****:** **Procjena rizika od velikih nesreća na području Općine Velika Kopanica i Prijedlog Odluke o usvajanju Procjene rizika;**

Predsjednik otvara 6. točku Dnevnog reda i daje riječ pročelnici koja u nastavku pojašnjava da je Procjena rizika od velikih nesreća na području Općine Velika Kopanica dokument koji se donosi sukladno Zakonu o sustavu civilne zaštite. Originalni dokument donesen je 2018.godine te se svake tri godine radi usklađenje. Procjene su propisane smjernicama Brodsko – posavske županije i smjernicama za izradu procjene rizika, način na koji se trebaju izrađivati takvi dokumenti. Razrađena su četiri velika rizika, poplave, potresi, epidemije, pandemije i ekstremne vremenske pojave. Sukladno smjernicama dodana su još tri rizika, tehničko-tehnološke nesreće s opasnim tvarima, tehničko-tehnološke i druge nesreće u prometu i degradacija tla klizišta. Ovim dokumentom izrađena je procjena koliko navedeni rizici utječu na stanovništvo, na život i zdravlje ljudi, gospodarstvo, društvenu stabilnost i politiku. U nastavku načelnik ističe kako su osigurani svi pripadnici civilne zaštite.

Kako nema nikakvih pitanja i komentara, Predsjednik daje ovu točku Dnevnog reda na glasanje.

Procjena rizika od velikih nesreća na području Općine Velika Kopanica i Prijedlog Odluke o usvajanju Procjene rizika je usvojena jednoglasno ( 10 glasova ZA).

**TOČKA 7: Razno;**

Predsjednik otvara 7. točku Dnevnog reda i daje ju na raspravu.

Načelnik u nastavku izvještava Vijećnike o radovima koji su trenutno u tijeku, izvještava o natječaju poljoprivrednog zemljišta koji je pri kraju, radovima na Društvenom domu u Kupini faza 2. U nastavku najavljuje radove na javnoj rasvjeti u ulici Gorjanci, ističe kako je u tijeku nabava radnih bilježnica, mapa za tehničku kulturu te mape za likovnu kulturu za sve učenike s područja Općine Velika Kopanica. U Šamačkoj ulici ispred ljekarne napravljeno je novo parkiralište te pristup za invalide. U planu je izrada i novih staza koje su u dosta lošem stanju, ali sve u skladu s financijama, koliko proračun bude dozvoljavao. U planu je i projekt razdvojenog prikupljanja otpada. Uskoro se očekuje isplata sredstava od APPRRR za projekt

Rekonstrukcija traktorskih puteva u šumske ceste u G.J. – Šume Strizivojne kojim će se zatvoriti kredit.

U nastavku Vijećnik Ivan Stojanović postavlja pitanje u vezi pješačke staze u Lađaniku koja je u dosta lošem stanje. Načelnik potvrđuje kako je upoznat sa situacijom, trenutno su u tijeku drugi radovi, rušenje tuja na groblju u Velikoj Kopanici, ali u skorije vrijeme imat će u vidu da se staza popravi. U nastavku Vijećnik Ivan Stojanović navodi još nekoliko prijedloga što bi se trebalo napraviti. Na Uzvrtku sanirati rupe, poravnati kako bi se moglo kositi, posjeći nekoliko stabala te preurediti prostor u park. Urediti leniju prema Kljakinom stanu, na groblju proširiti ulaz, kod pumpe na groblju napraviti šaht. U Maloj Kopanici urediti spomenik poginulom hrvatskom branitelju te im sanirati pumpu u Vatrogasnom domu pošto im curi voda. Načelnik potvrđuje da će uzeti u obzir sve navedene prijedloge i da će se reagirati u skladu s mogućnostima te da se uskoro planiraju radovi na vodovodnoj mreži Mala Kopanica – Divoševci. Vijećnica Patricija Kurtušić postavlja pitanje u vezi staza u Beravcima, zanima ju kada će ići staza s desne, parne strane sela, načelnik odgovara da ne može točno reći kada.

Kako nema nikakvih daljnjih pitanja i komentara, Predsjednik zatvara sjednicu u 20:40 h.

Zapisničar Predsjednik Općinskog vijeća

**Marija Lolić Butorac, mag.soc. Tomislav Jagić, mag.ing.silv.**